b'\n_START_ARTICLE_\nKarsinooma\n_START_PARAGRAPH_\nKarsinooma on sy\xc3\xb6v\xc3\xa4n muoto, joka saa alkunsa pintasolukosta eli epiteelist\xc3\xa4. Karsinooma on kaikkein yleisin sy\xc3\xb6p\xc3\xa4muoto, ja p\xc3\xa4\xc3\xa4osa keuhkojen, mahalaukun, suoliston, virtsarakon ja ihon sy\xc3\xb6vist\xc3\xa4 on karsinoomia. Kasvain todetaan karsinoomaksi mikroskooppitutkimuksessa. Karsinooman alalajeja ovat esimerkiksi adenokarsinooma, basaalisolukarsinooma, levyepiteelikarsinooma, papillaarinen karsinooma, musinoosi karsinooma ja uroteliaalinen karsinooma.'